The Secret
The Secret – Avstraliyada ishlangan hujjatli film. 2006-yilda Prime Time Productions tomonidan taqdim etilgan, keyinchalik avstraliyalik Rhonda Byrnening xuddi shu nomdagi kitobi ham nashrdan chiqqan. Filmda „Yangicha fikrlash“ falsafasining baʼzi gʻoyalari, xususan, insonning "tortishish qonuni" tufayli oʻz fikrlari kuchi bilan atrofdagi voqelikka taʼsir qilish qobiliyati, oʻz-oʻzini davolash qobiliyati, qoʻrquv va istaklarning moddiylashuvi umumlashtiriladi. Film oʻqituvchilik, ilohiyot, falsafa, moliya, fen-shui, tibbiyot va shaxsiy rivojlanish sohasidagi turli shaxslarning intervyularidan iborat. Film davomida bu odamlar filmning asosiy falsafiy tamoyillarini bayon qilishadi, oʻzlari haqida hikoya qilishadi, „The Secret“ni bilish ularning hayotini qanday qilib butunlay oʻzgartirgani haqida shaxsiy hayotlaridan misollar keltirishadi. Film koʻplab iqtiboslarni oʻz ichiga oladi, shuningdek, kvant mexanikasining koʻp olamli talqini va antrop tamoyil kabi ilmiy gʻoyalarga asoslanadi.